Sanjaranda ni jina la kata ya Wilaya ya Itigi katika Mkoa wa Singida, Tanzania. Kwa mujibu wa sensa iliyofanyika mwaka wa 2012, kata ilikuwa na wakazi wapatao 8,828 waishio humo. Kata ina vijiji vitatu vya Sanjaranda, Gurungu na Kitopeni. Katika kijiji cha Sanjaranda kuna makabila makuu mawili ambayo ni Wataturu na Wanyaturu. Wenyeji haswa wa kijiji cha Sanjaranda ni Wataturu. Kabila hili ni jamii ya wafugaji, kabila hili ni moja ya makabila ambayo si ya kibantu na historia inasema watu hawa ni wahamiaji ambao walitokea Sudani miaka mingi iliyopita. Kijiji cha Sanjaranda kina mitaa au vitongoji vitano ambavyo ni Utaturuni, Samaria, Pepeani, Majengo na Chang'ombe. Sensa ya 2012, Singida - Manyoni District Council